ประกาศกระทรวงการคลังเรื่องลักษณะ สี และขนาดธนบัตรชนิดราคา ๑๐๐ บาทแบบใหม่ที่จะนำออกใช้[๑] ด้วยธนาคารแห่งประเทศไทยจะนำธนบัตรชนิดราคา ๑๐๐ บาท แบบใหม่ออกใช้รัฐมนตรีว่าการกระทรวงการคลัง อาศัยอำนาจตามความในมาตรา ๑๔ วรรค ๒ แห่งพระราชบัญญัติเงินตราพ.ศ. ๒๕๐๑ จึงประกาศลักษณะ สี และขนาดของธนบัตรชนิดราคา ๑๐๐ บาท แบบใหม่ดังต่อไปนี้๑. ลักษณะและสีก. ด้านหน้าตอนกลางเบื้องขวา มีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันทรงเครื่องแบบจอมทัพพิมพ์ด้วยสีแดงเข้ม ด้านข้างทั้งสองมีแถวตัวเลขและตัวอักษรไทย คำว่า ๑๐๐ บาทขนาดเล็กที่อ่านได้โดยใช้แว่นขยาย พิมพ์ด้วยสีแดงเข้ม บริเวณขอบด้านบนและล่างเป็นลายพื้นพิมพ์ด้วยสีส้ม สีเขียวอ่อน สีแดง สีเท่า และสีม่วงตอนกลางเบื้องซ้าย มีตราอักษรพระปรมาภิไธยย่อ ภปรสีเหลืองทองล้อมด้วยลายประดิษฐ์สีแดงและสีแดงเข้ม ซ้อนทับบนลายประดิษฐ์รูปวงกลมที่มีรัศมีสีเขียวอ่อนสีส้ม สีแดง และสีเทา แผ่ขยายออกไปทุกทิศทุกทาง เบื้องบนมีหมวดอักษรและเลขหมายไทยสีแดงเบื้องซ้ายมุมบนมีรูปพระครุฑพ่าห์สีแดง บนปีกชั้นนอกและขนหางมีสีส้ม ขนปีกชั้นในสีแดง ถัดลงมามีคำว่า รัฐบาลไทย ธนบัตรเป็นเงินที่ชำระหนี้ได้ตามกฎหมายและ หนึ่งร้อยบาท ทั้งหมดพิมพ์ด้วยสีแดงเข้มซ้อนทับบนช่อลายไทยสีแดงและลายประดิษฐ์รูปวงกลมถัดลงมามีลายมือชื่อของรัฐมนตรีว่าการกระทรวงการคลัง และผู้ว่าการธนาคารแห่งประเทศไทยพิมพ์ด้วยสีดำกำกับอยู่เหนือตำแหน่งคำว่า รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทยซึ่งพิมพ์ด้วยสีแดง ถัดลงมาเป็นลายประดิษฐ์สีแดงอยู่ในกรอบรูปเหลี่ยมและเลขไทยบอกราคาขนาดใหญ่พิมพ์ด้วยสีแดงและสีแดงเข้ม ภายในบรรจุตัวเลขและตัวอักษรไทย คำว่า ๑๐๐ บาทขนาดเล็กที่อ่านได้ โดยใช้แว่นขยายพิมพ์ทับอยู่บนลายประดิษฐ์และลายพื้นสลับสีขวาสุดมุมบนมีเลขอารบิกบอกราคาที่พิมพ์ส่วนบนด้วยสีเหลืองทอง และส่วนล่างด้วยสีแดงเข้มซ้อนทับบนลายพื้นสีส้มและสีแดง ถัดลงมาเป็นลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน และลายน้ำรูปลายประจำยามอยู่ในเนื้อกระดาษสีส้มอ่อนด้านซ้ายของลายน้ำมีรูปวงกลมสีแดงเข้มภายในครึ่งบนสีเส้นครึ่งวงกลมซ้อนกันอย่างเป็นระเบียบครึ่งล่างมีเส้นแนวนอนเรียงขนานกัน ใต้ลายน้ำเป็นลายประดิษฐ์สีแดงอยู่ในกรอบรูปเหลี่ยมซ้อนทับบนลายพื้นสีส้มและสีแดง ภายในลายประดิษฐ์มีตัวเลขอารบิก 100 ซ่อนไว้ ซึ่งจะมองเห็นได้ต่อเมื่อเอียงธนบัตรเข้าหาแสงสว่างให้ได้มุมมองที่เหมาะสมถัดลงมาที่ขวาสุดมุมล่างมีหมวดอักษรโรมันและเลขหมายอารบิกสีแดงพิมพ์ซ้อนทับอยู่บนลายพื้นสีส้มและสีแดงข. ด้านหลังตอนกลางเบื้องขวามีพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวและพระบาทสมเด็จพระมงกุฎเกล้าเจ้าอยู่หัว ขณะดำรงพระราชอิสริยายศ สยามมกุฎราชกุมารพิมพ์ด้วยสีแดงเข้มซ้อนทับบนลายพื้นสีเหลืองและสีแดงแสดตอนบน และลายไทยกับตัวเลขไทย๑๐๐ สีแดงแสดในแถบสี่เหลี่ยมผืนผ้าตอนล่างตอนกลางเบื้องซ้ายพระบรมราชานุสาวรีย์เป็นลายประดิษฐ์รูปวงกลมพิมพ์สีแดงแสดและสีเหลืองภายในตัวเลขอารบิกและตัวอักษรไทย คำว่า 100 บาท พิมพ์ต่อเนื่องเป็นวงกลมตอนบนเบื้องซ้ายมีเลขอารบิกบอกราคาพิมพ์ในแนวตั้งด้วยสีแดงแสด และสีแดงเข้มถัดลงมาเป็นภาพการศึกษาในปัจจุบันประกอบด้วยภาพโรงเรียนพิมพ์ด้วยสีน้ำเงินและสีแดง และภาพเด็กนักเรียนกำลังเดินเข้าหาแสงจากเทียนที่จุดสว่างอยู่เหนือหนังสือแบบเรียนพิมพ์ด้วยสีแดงแสดและสีแดงเข้มใต้ภาพเด็กนักเรียนมีเลขไทยบอกราคาขนาดใหญ่สีแดงแสดและสีแดงเข้ม ถัดมาทางขวามีแถบตัวเลขอารบิกและตัวอักษรไทย คำว่า 100 บาท พิมพ์ด้วยสีแดงแสดยาวจรดพระบรมราชานุสาวรีย์มุมบนซ้ายมีตราอักษรพระปรมาภิไธยย่อ จปร และ วปรสีแดงแสดพิมพ์ทับอยู่บนลายพื้นสีแดงแสด และสีน้ำเงินถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำรูปลายประจำยามอยู่ในเนื้อกระดาษสีส้มอ่อนใต้ลายน้ำมีคำว่า การเล่าเรียนในบ้านเมืองเรานี้จะเป็นข้อสำคัญที่หนึ่งซึ่งฉันจะอุตส่าห์จัดขึ้นให้เจริญจงได้ พระราชดำรัสในรัชกาลที่ ๕พิมพ์ด้วยสีแดงแสด ตอนล่างเป็นลายไทย และตัวเลขไทย ๑๐๐สีแดงแสดในแถบสี่เหลี่ยมผืนผ้า กับลายพื้นสีแดงแสด และสีน้ำเงินเบื้องขวามุมบนมีรูปพระครุฑพ่าห์สีแดงแสดขนหางสีน้ำเงินเหลือบเขียวอ่อน ขนปีกชั้นนอกด้านซ้ายสีเขียวอ่อน ด้านขวาสีน้ำเงินขนปีกชั้นในสีแดงแสด ถัดลงมาเป็นภาพการศึกษาในอดีต ประกอบด้วยภาพวัด และภาพพระสอนหนังสือศิษย์พิมพ์ด้วยสีแดงสด สีแดงเข้มและสีน้ำเงิน ตอนล่างเป็นลายไทย และตัวเลขไทย ๑๐๐สีแดงแสด ในแถบสี่เหลี่ยมผืนผ้าค. ลักษณะอื่น ๆเนื้อกระดาษสีส้มอ่อนมีลายน้ำพระบรมฉายาทิสลักษณ์พระบาทสมเด็จพระเจ้าอยู่หัวรัชกาลปัจจุบันประดับด้วยลายน้ำรูปลายประจำยาม ซึ่งมีความโปร่งแสงเป็นพิเศษในเนื้อกระดาษโรยเส้นใยเรืองแสง ซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีน้ำเงิน สีแดง และสีเหลือง ภายใต้รังสีเหนือม่วงในเนื้อกระดาษฝังเส้นใยใสสีโลหะ (เทา)ซ่อนไว้ตามด้านกว้างของธนบัตรภายในเส้นใยใสสีโลหะ (เทา)มีแถวตัวเลขอารบิกและตัวอักษรไทย คำว่า 100 บาท ขนาดเล็กเรียงเป็นระยะอยู่ในแนวเดียวกันสามารถอ่านได้เมื่อยกส่องดูกับแสงสว่างรูปพระครุฑพ่าห์บนด้านหน้าอยู่ในตำแหน่งตรงกับรูปพระครุฑพ่าห์บนด้านหลังเมื่อยกส่องดูกับแสงสว่างจะเห็นซ้อนทับกันสนิทไม่เหลื่อมล้ำสีแดงในรูปพระครุฑพ่าห์ ในลายไทย และในลายประดิษฐ์รูปวงกลม บนด้านหน้าพิมพ์ด้วยหมึกพิมพ์พิเศษซึ่งจะเปลี่ยนเป็นสีส้มเรืองแสง สว่างชัดเจนภายใต้รังสีเหนือม่วงหมวดอักษรและเลขหมายไทย กับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีม่วงเรืองแสงภายใต้รังสีเหนือม่วง๒. ขนาดกว้าง ๗๒ มิลลิเมตร ยาว ๑๕๐ มิลลิเมตรประกาศ ณ วันที่ ๒๙ กันยายน พ.ศ. ๒๕๓๗ธารินทร์นิมมานเหมินท์รัฐมนตรีว่าการกระทรวงการคลังปิยะธิดา/ปรับปรุง๒๕ กรกฎาคม ๒๕๖๑[๑] ราชกิจจานุเบกษาเล่ม ๑๑๑/ตอนพิเศษ ๔๒ ง/หน้า ๖๓/๓ ตุลาคม ๒๕๓๗